
Teenuse osutamise leping nr 

Sihtasutus Eesti Teadusagentuur (edaspidi ETAG), keda esindab juhatuse 14. augusti 2023. a käskkirja nr 1.1-4/23/137 alusel tegevjuht Karin Jaanson, ja

Regionaal- ja Põllumajandusministeerium, registrikood 70000734, keda esindab kantsler Marko Gorban, kes tegutseb Regionaal- ja Põllumajandusministeeriumi põhimääruse alusel (edaspidi ka tellija)

ja

Konsortsium, kuhu kuuluvad ([konsortsiumi liikmete nimed]) (edaspidi “konsortsium” või “teenuse osutaja”), mida esindab konsortsiumilepingu alusel juhtivpartner [juhtivpartneri nimi], mida esindab volikirja/põhikirja alusel [nimi],,

keda edaspidi nimetatakse eraldiseisvalt pool ja koos pooled, sõlmivad lepingu, tuginedes teadus- ja arendustegevuse korralduse seaduse § 153 sätestatule.

1. Lepingu ese 
1.1. Lepingu alusel teeb teenuse osutaja teadus- ja arendustöö „Väetiste kasutamisega seotud KHG heite täpsem hindamine riiklikus KHG inventuuris“ (ETISe kood VAETISED) (edaspidi töö) ning Regionaal- ja Põllumajandusministeerium tasub selle eest 248 000 eurot (lisandub seaduses sätestatud käibemaks).
1.2. Töö eesmärk, selle juurde kuuluvad osad, töö tulemuse kirjeldus, töö tegemise tähtajad, nõuded, millele valmis töö peab vastama ning muu vajalik informatsioon lepingu täitmiseks on toodud lepingu lisades (nende prioriteetsuse järjekorras): „Uuringuettepanek (taotlus) koos lisadega“ (lisa 1), „Lähteülesanne“ (lisa 2), selles osas, milles seda pole täpsustatud „Uuringuettepanekus“, ja „ETAGi juhatuse otsus rahastamise kohta” (lisa 3).

2. Lepingu dokumendid
2.1. Lepingu dokumendid koosnevad lepingust ja muudest kokkulepetest, mis sõlmitakse lepingu sõlmimise ajal või pärast lepingu sõlmimist ja mis on lepingu lahutamatuteks osadeks ning moodustavad koos lepinguga ühtse tervikliku kokkuleppe poolte vahel.
2.2. Lepingul on sõlmimise hetkel järgmised lisad:
2.3. Lisa 1  - Uuringuettepanek (taotlus) koos lisadega;
2.4. Lisa 2 – Lähteülesanne;
2.5. Lisa 3 – Rahastusotsus.

3. Töö üleandmine ja vastuvõtmine
3.1. [bookmark: _Hlk208584678]Teenuse osutaja annab kokkulepitud nõuetele vastava töö retsenseerimiseks ETAGile üle järgmiselt:
3.1.1. [bookmark: _Hlk201144480]I etapi aruanne hiljemalt 30.01.2026;
3.1.2. lõpparuande mustand hiljemalt 10.04.2027
3.1.3. lõpparuanne hiljemalt 25.04.2027.
3.2. Aruandeid hindab tellija moodustatud projekti juhtkomisjon, kes teeb vajadusel ettepanekuid asjaomase aruande täiendamiseks. 
3.3. Juhul kui juhtkomisjon teeb ettepaneku aruande täiendamiseks, peab teenuse osutaja tegema töös vastavad parandused tellija antud mõistliku tähtaja jooksul.
3.4. Töö loetakse vastuvõetuks asjaomase aruande heakskiitmisega juhtkomisjoni poolt.

4. Intellektuaalne omand
4.1. Teenuse osutaja varasem intellektuaalomand
4.1.1. Kõik intellektuaalse omandi õigused, mis on teenuse osutaja (sh mistahes konsortsiumi liikme ja nende alltöövõtjate ning litsentsiandjate) omandis enne käesolevat lepingut (edaspidi „varasem intellektuaalomand“), on ja jäävad teenuse osutaja omandisse. 
4.1.2. Teenuse osutaja varasem intellektuaalomand hõlmab kõiki intellektuaalse omandi õigusi, sh kõik patendid ja patenditaotlused, mis kuuluvad teenuse osutajale või on tema kontrolli all, kaubamärgid, autoriõigused, tehnoloogia, oskusteave ja muud teenuse osutajale kuuluvad intellektuaalomandi vormid (olenemata sellest, kas need on registreeritud või registreeritavad või mitte), mille kasutamine võib osutuda vajalikuks seoses tööga ja mida teenuse osutaja kasutab töö täitmise käigus ja/või töö tulemuste rakendamiseks. 
4.1.3. Teenuse osutaja annab tellijale mitte-eksklusiivse õiguse kasutada oma varasemat intellektuaalomandit üksnes ulatuses, milles see on vajalik tellijale tellitud töö tulemuste kasutamise eesmärgil. Teenuse osutaja kinnitab, et varasema intellektuaalomandi kasutamine tellija poolt ei riku ühegi kolmanda isiku intellektuaalomandi õigusi ega ühtegi kohaldatavatest õigusaktidest tulenevat nõuet ega keeldu.
4.1.4. Tellijale ega teistele isikutele ei anta mingeid litsentse ega mistahes muid õigusi seoses teenuse osutaja varasema intellektuaalomandiga, välja arvatud punkti 4.1.3 kohaselt töö tulemuste kasutamiseks. Vajadusel sõlmivad pooled varasema intellektuaalomandi kasutamiseks lihtlitsentsilepingu, milles lepitakse kokku mh varasema intellektuaalomandi kasutamisega seotud piirangud ja muud tingimused.
4.1.5. Tellijale varasema intellektuaalomandi kasutamiseks andmise tasu sisaldub teenuse osutajale punkti 5.1 alusel makstava tasu sees. Teenuse osutajal ei ole õigust varasema intellektuaalomandi kasutamise õiguse andmise eest nõuda täiendavat tasu. 
4.2. Lepingu täitmisel loodud uus intellektuaalomand
4.2.1. Pooled on kokku leppinud, et teenuse osutaja loovutab ja annab tellijale tagasivõtmatult ja seadusega maksimaalselt lubatud ulatuses lõplikult üle kõik varalised õigused (sh patendid ja patenditaotlused, õigus taotleda töö ja selle tulemuse suhtes patendi ja/või kasuliku mudeli registreerimist ning saada vastava kaitsedokumendi omanikuks, sh kaubamärgid, autoriõigused ja muud intellektuaalomandi vormid, olenemata sellest, kas need on registreeritud või registreeritavad või mitte), mis on seotud teenuse osutaja poolt (sh mistahes konsortsiumi liikme, nende töötajate, alltöövõtjate ja muude isikute poolt) käesoleva lepingu alusel tehtud tööga ning muude intellektuaalse tegevuse tulemustega, mis on käesoleva lepingu raames loodud (edaspidi „uus intellektuaalomand“). Kõik lepingu alusel loodud varalised õigused uuele intellektuaalomandile loetakse tellijale üle antuks alates punktis 3.1 nimetatud aruannete üleandmisest tellijale.
4.2.2. Koos varaliste õiguste loovutamisega annab teenuse osutaja tellijale tagasivõtmatu, tingimusteta litsentsi koos all-litsentsi andmise õigusega uue intellektuaalomandiga seotud isiklike õiguste kasutamiseks seadusega maksimaalselt lubatud ulatuses. Teenuse osutaja poolt antud litsents annab tellijale, sh selle töötajatele, teenusepakkujatele ja kolmandatele isikutele tagasivõtmatu loa ilma teenuse osutaja nõusolekuta teha uude intellektuaalomandisse mistahes muudatusi ja täiendusi, luua uuel intellektuaalomandil põhinevaid tuletatud teoseid ning ühendada uut intellektuaalomandit kolmandate isikute intellektuaalse tegevuse tulemustega. Litsents loetakse teenuse osutaja poolt tellijale antuks iga punktis 3.1 nimetatud aruande üleandmisega tellijale ning litsents kehtib kuni õiguste kehtivuse lõppemiseni.
4.2.3. Teenuse osutaja loobub seadusega maksimaalselt lubatud ulatuses oma õigusest teostada isiklikke õigusi, et võimaldada punktis 4.2.1 ja 4.2.2 nimetatud õiguste üleandmine ja litsentseerimine tellijale.
4.2.4. Teenuse osutaja uus intellektuaalomand hõlmab kõiki käesoleva lepingu raames teenuse osutaja poolt (sh mis tahes konsortsiumi liikme ja nende alltöövõtjate poolt) loodud intellektuaalse tegevuse tulemusi, sh, ent mitte üksnes, kõik uuringute tulemused, leiutised, kasulikud mudelid, tööstusdisainilahendused, tehnoloogiad, oskusteave, andmebaasid ja andmekogud, arvutiprogrammid, aruanded, artiklid, raportid, kasutusjuhendid ja muud kirjalikud teosed, [muuta/täiendada nimekirja vastavalt konkreetse projekti vajadustele] ja mis tahes muu intellektuaalne omand, mis luuakse teenuse osutaja poolt käesoleva lepingu täitmise käigus tellitud töö teostamise raames või sellega seoses.
4.2.5. Teenuse osutaja kohustub tagama, et töö teostamisega seotud isikud (töötajad, alltöövõtjad jms) loovutavad ja annavad konsortsiumi liikmele, kelle töötajad või alltöövõtjad nad on, täielikult ja tagasivõtmatult seadusega maksimaalselt lubatud ulatuses lõplikult üle kõik õigused töö ja selle tulemustega seotud intellektuaalse tegevuse tulemustele. Samuti kohustub teenuse osutaja tagama kõigi konsortsiumi liikmete poolt oma töötajate ja alltöövõtjate käest uue intellektuaalomandiga seotud isiklike õiguste kasutamiseks litsentside hankimise, mis on vajalikud uue intellektuaalomandi vabaks kasutamiseks ja sellega seotud õiguste täies mahus teostamiseks. 
4.2.6. Teenuse osutaja kohustub tegema kõik vajalikud toimingud selleks, et tagada uue intellektuaalomandiga seotud varaliste õiguste üleandmine ja isiklike õiguste litsentseerimine tellijale. Teenuse osutaja tagab, et uue intellektuaalomandi kasutamine ei riku ühegi kolmanda isiku intellektuaalomandi õigusi ega ühtegi kohaldatavatest õigusaktidest tulenevat nõuet ega keeldu. Teenuse osutaja kinnitab, et teenuse osutajale teadaolevalt ei esine piiranguid, mis takistaksid tellijal uue intellektuaalomandiga seotud õiguste kasutamist.
4.2.7. Tellija annab teenuse osutajale tasuta lihtlitsentsi uue intellektuaalomandi vabaks kasutamiseks teenuse osutaja äranägemisel. Litsents loetakse antuks punktis iga 3.1 nimetatud aruande üleandmisega tellijale. 
4.2.8. Teenuse osutaja kohustub tagama, et kõiki käesoleva lepingu raames tehtava töö tulemusi, millega ei kaasne intellektuaalomandi õigusi, võib näiteks avaldamise, õpetamise või standardiorganisatsioonide tegevuses osalemise kaudu laialdaselt levitada viisil, mis võimaldab muudel ettevõtjatel neid korrata. 
4.2.9. Teenuse osutaja ei saa eraldi tasu üleantavate ja litsentseeritavate õiguste eest. Tasu õiguste üleandmise ja litsentseerimise eest on hõlmatud lepingu punktis 5.1 toodud tasus. 
4.3. Intellektuaalse omandi õiguskaitse
4.3.1. Kui töö käigus luuakse uut registreeritavat uut intellektuaalomandit, kohustub teenuse osutaja tegema tellija nõudmisel kõik vajalikud toimingud ja osutama tellijale igakülgset abi registreeritava uue intellektuaalomandiga seotud varaliste õiguste teostamiseks ja õiguskaitse saamiseks vajalikes toimingutes, sh asjakohaste avalduste, (patendi)taotluste, dokumentide ja nõuete esitamises.
4.3.2. Töö käigus loodud uuele intellektuaalomandile õiguskaitse saamise, jõushoidmise ja õiguste jõustamise kulud kannab tellija. 
4.4. Teenuse osutaja vastutab kolmandatele isikutele kuuluvate intellektuaalse omandi alaste õiguste järgimise eest.
4.5. Töö käigus välja töötatud originaalsed metoodikad ja töö käigus saadud, koostatud või kogutud andmed ja muu teave  (näiteks küsimustikud, joonised, juhendid, lisaandmed) annab konsortsium tellijale üle koos lõpparuandega ning need kuuluvad tellijale.  Konsortsium  võib endale jätta materjalide ja andmete koopiad, kuid ilma tellija eelneva kirjaliku nõusolekuta ei tohi ta neid kasutada lepinguga mitteseotud eesmärkidel, välja arvatud teadus- ja õppetöös.

5. Tasu
5.1. Lepingutingimustele vastava töö teostamise eest maksab Regionaal- ja Põllumajandusministeerium teenuse osutajale tasu 248 000 eurot (koos käibemaksuga).
5.2. Tasu makstakse kahes osas:
5.2.1. esimene makse pärast ajakava ja tööplaani esitamist ning kooskõlastamist, avakoosoleku toimumist ning I etapi aruande heakskiitmist; 
5.2.2. lõppmakse pärast lõpparuande heakskiitmist ning kõigi ülejäänud tegevuste lõpetamist. 
5.3. Regionaal- ja Põllumajandusministeerium kannab tasu üle konsortsiumi juhtpartnerile, lähtudes juhtivpartneri esitatud arvest. Kui konsortsiumis on rohkem kui üks asutus, peab juhtpartner jagama tasu teistele partneritele vastavalt konsortsiumi eelarvejaotusele.

6. Poolte kohustused
6.1. ETAG kohustub:
6.1.1. vajadusel nõustama teenuse osutajat aruannete täitmisel ja esitamisel;
6.1.2. andma teenuse osutajale viimase nõudmisel lepingu täitmiseks vajalikku muud abi, infot jm.

6.2. Regionaal- ja Põllumajandusministeerium kohustub:
6.2.1. moodustama projekti jälgimiseks juhtkomisjoni ja korraldama selle tööd;
6.2.2. tasuma tehtud töö eest teenuse osutajale vastavalt lepingu punktile 5;
6.2.3. tegema teenuse osutajaga kokkulepitud koostööd (sealhulgas kohtumised teenuse osutajate esindajatega). 

6.3. Teenuse osutaja kohustub:
6.3.1. tegema töö vastavalt lepingus ning selle lisades kokkulepitud eesmärkidele ja kirjeldusele;
6.3.2. informeerima tellijaid koheselt töö tegemise käigus ilmnenud probleemidest ja lepingu või selle lisade muutmise vajadusest;
6.3.3. andma Regionaal- ja Põllumajandusministeeriumile üle lepingus ja selle lisades nimetatud dokumendid ning andmed;
6.3.4. tegema tellijaga lepingus ja selle lisades nimetatud koostööd (sealhulgas analüüsi tutvustamine, kohtumised tellija esindajatega, juhtkomisjonis osalemine);
6.3.5. esitama ETAGile aruanded vastavalt lepingu punktile 3;
6.3.6. arvestama juhtkomisjoni ja tellija kirjalikult tehtud märkustega ja antud juhistega, kui need on kooskõlas lepinguga;
6.3.7. nimetama Regionaal- ja Põllumajandusministeeriumit töö rahastajana kõigis asjakohastes trükistes (artiklid, raamatud, muud trükised jne) ja avalikel esinemistel;
6.3.8. võimaldama tellijatel ning volitatud isikutel kontrollida esitatud aruannete õigsust, teenuse saamise tingimuseks olevate asjaolude paikapidavust ja raha kasutamise sihipärasust;
6.3.9. tegema tööga seotud teavitustegevusi üksnes Regionaal- ja Põllumajandusministeeriumi eelneval nõusolekul. 

7. Konfidentsiaalsus ja andmekaitse
7.1. Pooled kohustuvad lepingu kehtivuse ajal ning tähtajatult pärast lepingu lõppemist hoidma saladuses neile lepingu täitmise käigus teatavaks saanud informatsiooni, mis on ühe poole poolt teis(t)ele poolele edastamise hetkel tähistatud kui konfidentsiaalne, samuti asutusesiseseks kasutamiseks tunnistatud ja isikute eraelu puudutavat teavet.
7.2. Pooled kohustuvad mitte avalikustama konfidentsiaalset teavet kolmandatele isikutele ilma teise poole eelneva kirjaliku nõusolekuta va juhul, kui kolmandatel isikutel on seadusest tulenev õigus vastavat teavet nõuda.
7.3. Pooled on kohustatud tegema enda poolt kõik, et konfidentsiaalne teave ei muutuks nende töötajate või muude isikute kaudu avalikuks.
7.4. Juhul, kui pooled on lisaks lepingule allkirjastanud ka konfidentsiaalsuskokkuleppe, kohustuvad pooled järgima ka konfidentsiaalsuskokkuleppest tulenevaid nõudeid ja piiranguid.
7.5. Juhul, kui tööde tegemiseks on vajalik isikuandmete töötlemine, sõlmivad pooled selleks eraldi andmetöötluslepingu ning kohustuvad tööde raames isikuandmete töötlemisel järgima ka andmetöötluslepingust tulenevaid nõudeid ja piiranguid..

8. Vastutus
8.1. Pooled täidavad oma kohustusi nõuetekohaselt, mõistlikult, heas usus ja hoolsalt ning lähtudes hea teadustava põhimõtetest.
8.2. Pooled vastutavad oma kohustuste süülise mittetäitmise korral, kui täitmisest keeldumise õigus ei tulene lepingust või seadusest.
8.3. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
8.4. Pooled ei vastuta kohustuste täitmata jätmise eest, kui lepingu mittekohase täitmise põhjustab teine pool oma lepingust tulenevate kohustuste täitmata jätmisega.
8.5. Pool teatab teistele pooltele lepingu rikkumisest, kirjeldades rikkumist piisavalt täpselt, kolmekümne (30) päeva jooksul arvates päevast, millal sai teada või pidi teada saama lepingu rikkumisest. Lepingu rikkumisest ei pea teatama, kui lepingu rikkumine seisneb lepingus sätestatud tähtajaks mõne dokumendi üle andmata jätmises.
8.6. Pool võib lepingust taganeda, kui teine pool on lepingust tulenevat kohustust oluliselt rikkunud ja lepingut rikkunud pool ei ole kohustuse täitmiseks antud 30 (kolmekümne) päevase tähtaja jooksul asunud kohustust täitma.
8.7. Kui projekti vahearuanne lükatakse tagasi, on Regionaal- ja Põllumajandusministeeriumil  õigus uuringu läbiviimine ja rahastamine lõpetada. Juhul kui tagasi lükatakse lõpparuanne, on Regionaal- ja Põllumajandusministeeriumil õigus jätta lõppmakse tegemata.
8.8. Juhul, kui teenuse osutaja viivitab põhjendamatult töö tegemisega ja ei ole tööd üle andnud kahe kuu möödumisel arvates punktis 3 sätestatud üleandmise tähtajast või rikub oluliselt  lepingus ja selle lisades toodud töö teostamise nõudeid, on tellijatel õigus lepingust ühepoolselt taganeda.
8.9. Juhul, kui Regionaal- ja Põllumajandusministeerium on viivitanud teenuse osutajale tasu maksmisega rohkem kui kuu üle punktis 5 kokkulepitud tähtaja või rikub oluliselt käesolevas lepingus või selle lisades sätestatud kohustusi, on teenuse osutajal õigus ilma tööd üle andmata lepingust ühepoolselt taganeda ja nõuda sisse teenuse osutajale tekitatud kahju (eelkõige viivis).

9. Lepingu kehtivus ja lõppsätted
9.1. Leping sõlmitakse eesti keeles elektroonselt ja allkirjastatakse digitaalselt. Leping jõustub hetkest, kui pooled on lepingu allkirjastanud ja kehtib kuni lepinguliste kohustuste täitmiseni. 
9.2. Regionaal- ja Põllumajandusministeeriumil on õigus leping üles öelda igal ajal, tasudes teenuse osutajale lepingu ülesütlemise päevaks faktiliselt teostatud ja üle antud töö eest.
9.3. Juhul kui poolele saab aruannete hindamisel teatavaks, et töö tegevused ei võimalda saavutada lepingus ja selle lisades nimetatud eesmärke ja tulemusi või töö valmimisele esitatavaid nõudeid on võimatu saavutada, on tellijal õigus tegevuste elluviimine osaliselt või täielikult peatada ja alustada läbirääkimisi teenuse osutajaga muudatuste tegemiseks töö edasisel tegemisel.
9.4. Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
9.5. Lepingu kehtib kuni poolte kõikide kohustuste täitmiseni.

10. Poolte andmed:
					
/allkirjastatud digitaalselt/

